**Què hem après?**

**UNITAT 4: Les Plantes.**

**MEDI NATURAL**

Les plantes ,per viure, necessiten la llum del sol, aigua, aire i terra. Les Plantes poden ser herbes arbustos i arbres.

**Les parts de les plantes:**

**Fulles**: Solen ser de color verd i tenen formes diferents.

**Flors**: Només surten uns quants dies a l’any. Es converteixen en fruits.

**Fruits**: Surten una època de l’any. Contenen les llavors.

**Arrel**: Fixa la planta a terra.

**Tija**: Serveix de suport a la planta.

Les fulles reben la llum solar i prenen l’aire. La tija transporta l’aliment. Les arrels absorbeixen l’aigua i les sals minerals del terra.

**El Cicle de les plantes.**

1.- La llavor d’una planta cau en una terra humida.

2.-De la llavor neix una planta.

3.- La planta creix i floreix.

4.- Les flors es converteixen en fruits.

5.- Dins dels fruits es formen les llavors.

I tornem a començar el cicle.

**Tipus de plantes.**

Els **arbres** tenen una tija dura, gruixuda i alta anomenada tronc. Del tronc surten les branques.

Els **arbustos** també tenen tronc, però més prim que el dels arbres. Les branques neixen molt a prop del terra. Són més baixos que els arbres.

Les **herbes** tenen una tija tova i flexible. Són més petites que els arbres i els arbustos.

Les plantes que poden conservar les fulles tot l’any són plantes de fulla **perenne**. Les que perden les fulles a la tardor són plantes de fulla **caduca**.

Hi ha plantes que creixen a la natura sense que les cuidi ningú. Són plantes **silvestres**. Altres, les sembrem i cuidem les persones. Són plantes **conreades**.